Deg useggas n 1947, Belɛid yerfed iman-is, yeṭṭef abrid n Lmaruk i wakken ad yaf cwiṭ n talwit ɣer gma-s Muḥend Saɛid, ur yeqqim ara aṭas, inejla-d syen. Ikmel azufer-ines d ṭṭebiɛat-is, wa ad yisin i tikkelt niḍen laẓ, lhebs, sekran, aked tguni di berra. Yiwen wass yufad iman-is i tikkelt tis tlata di kumiṣarya ɣef lǧal n sekran, aḍriq-agi ḥwint-id si Lmaruk, yuɣal-d ɣer Lzzayer di tmacint, yares-d di Maɣniya, yezzenz akk ayen i as-d-yeqqimen i wakken ad d-yaɣ tisit d wayen ara yečč, ḥwint-id isardasen n laman i tikkelt niḍen ɣer